**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL VIEŠOSIOS ĮSTAIGOS JŪRININKŲ SVEIKATOS PRIEŽIŪROS CENTRO ĮNAŠO, FORMUOJANT DALININKO KAPITALĄ“ PROJEKTO**

**1. Sprendimo projekto esmė, tikslai ir uždaviniai.**

Perduoti Klaipėdos miesto savivaldybei (toliau – Savivaldybė) nuosavybės teise priklausantį finansinį turtą – 110 000,00 Eur, savivaldybės, kaip steigėjos, įnašą viešajai įstaigai Jūrininkų sveikatos priežiūros centrui, formuojant šios viešosios įstaigos dalininko kapitalą.

**2. Projekto rengimo priežastys ir kuo remiantis parengtas sprendimo projektas.**

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 2 punktas numato, kad savivaldybės turto investavimas – tai savivaldybei nuosavybės teise priklausančio turto, kaip įnašo perdavimas didinant viešosios įstaigos dalininkų kapitalą, jei savivaldybė yra jos dalyvė. Savivaldybė yra viešosios įstaigos Jūrininkų sveikatos priežiūros centro steigėja, todėl Savivaldybė gali investuoti turtą, formuodama šios viešosios įstaigos dalininko kapitalą.

Vadovaujantis Sprendimo investuoti valstybės ir savivaldybių turtą priėmimo tvarkos aprašo, patvirtinto Lietuvos Respublikos 2007 m. liepos 4 d. nutarimo Nr. 758 „Dėl sprendimo investuoti valstybės ir savivaldybių turtą priėmimo tvarkos aprašo patvirtinimo“ 7 punktu siūloma Klaipėdos miesto savivaldybės tarybai priimti sprendimą investuoti savivaldybei nuosavybės teise priklausantį finansinį turtą – 110 000,00 Eur, formuojant viešosios įstaigos Klaipėdos Jūrininkų sveikatos priežiūros centro dalininko kapitalą.

Sprendimas investuoti finansinį turtą tenkina šiuos Lietuvos Respublikos valstybės ir savivaldybių turto valdymo, naudojimo ir disponavimu juo įstatymo 22 straipsnio 2 dalyje nurodytus investavimo kriterijus:

1.investavus bus kuriama ar plėtojama infrastruktūra, naudinga visuomenei (skatinama veiksminga konkurencija šalies rinkoje, gerinama viešųjų paslaugų kokybė, pasirinkimo galimybės ir prieinamumas);

2.iš investavimo objekto bus gauta ne tik pelno (pajamų), bet ir gautas socialinis rezultatas (švietimo, kultūros, mokslo, aplinkos, sveikatos ir socialinės apsaugos, kitų panašių sričių) arba užtikrintas veiksmingesnis Lietuvos Respublikos įstatymuose ir Vyriausybės nutarimuose nustatytų valstybės ir savivaldybės funkcijų atlikimas;

3. investavimo tikslas ir siekiamas rezultatas nustatyti teisės aktuose, įgyvendinančiuose strateginio planavimo dokumentus.

Lietuvos Respublikos vietos savivaldos įstatymo 6 straipsnio 17 punktas nustato, kad pirminė asmens ir visuomenės sveikatos priežiūra yra savivaldybės savarankiškoji funkcija. Siekiant užtikrinti tinkamą šios funkcijos įgyvendinimą, tikslingas Savivaldybės, kaip steigėjos, turtinis įnašas viešajai įstaigai Jūrininkų sveikatos priežiūros centrui, kuris bus skiriamas rentgeno aparatui įsigyti. Nauja medicininė įranga pagerins viešosios įstaigos teikiamų paslaugų kokybę, bus įgyvendinama medicininių paslaugų pasirinkimo galimybė ir prieinamumas, užtikrinamas teigiamas socialinis rezultatas bei veiksmingesnis savivaldybės funkcijos atlikimas.

Lietuvos Respublikos viešųjų įstaigų įstatymo 7 straipsnio 2 dalis nustato, kad viešosios įstaigos steigėjas teisės aktų nustatyta tvarka perdavęs viešajai įstaigai įnašą, tampa jos dalininku, taigi Savivaldybės finansinio turto investicija užtikrins dalininko teisių įgijimą šioje įstaigoje.

**3. Kokių rezultatų laukiama.**

Bus investuotas Savivaldybės finansinis turtas ir suformuotas viešosios įstaigos Jūrininkų sveikatos priežiūros centro dalininko kapitalas.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

110 000 Eur.Lėšos skiriamos iš Klaipėdos miesto savivaldybės biudžeto.

**6. Galimos teigiamos ar neigiamos sprendimo priėmimo pasekmės.**

Investavus turtą bus pagerinta viešosios įstaigos Jūrininkų sveikatos priežiūros centro teikiamų paslaugų kokybė, bus įgyvendinta medicininių paslaugų pasirinkimo galimybė ir prieinamumas, užtikrinama tinkama sveikatos priežiūra, teigiamas socialinis rezultatas bei veiksmingesnis savivaldybės funkcijos atlikimas.

Neigiamų pasekmių nenumatoma.

Teikiame svarstyti šį sprendimo projektą.

PRIDEDAMA:

1. Viešosios įstaigos Jūrininkų sveikatos priežiūros centro 2016 m. veiklos ataskaita, 7 lapai.

Turto skyriaus vedėjas Edvardas Simokaitis